|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
|  | **ΣΧΟΛΗ ΟΙΚΟΝΟΜΙΚΩΝ ΕΠΙΣΤΗΜΩΝ**  **& ΔΙΟΙΚΗΣΗΣ ΕΠΙΧΕΙΡΗΣΕΩΝ**  **ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ**  ΓΡΑΜΜΑΤΕΙΑ  Τηλ.: 2610 96 2590 -1-2-3  E-mail: [econ-secr@upatras.gr](mailto:econ-secr@upatras.gr) |

**Πάτρα 16/06/2025**

**Προς τον Πρύτανη του Πανεπιστημίου Πατρών**

**Θέμα :** Αίτημα χρηματοδότησης για την εορταστική εκδήλωση των 40 χρόνων από την ίδρυση του Τμήματος Οικονομικών Επιστημών και τα εγκαίνια του νέου Κτιρίου του Τ.Ο.Ε

Η Συνέλευση του Τμήματος Οικονομικών Επιστημών του Πανεπιστημίου Πατρών, κατά τη συνεδρίαση της Παρασκευής 6 Ιουνίου 2025, αποφάσισε τη διοργάνωση εορταστικής εκδήλωσης με αφορμή τη συμπλήρωση 40 ετών από την ίδρυση του Τμήματος, το οποίο ιδρύθηκε το 1985 αλλά και για τα εγκαίνια του νέου Κτιρίου του Τ.Ο.Ε

Η εκδήλωση προγραμματίζεται να πραγματοποιηθεί την Πέμπτη 16 Οκτωβρίου 2025, περίοδος που συμπίπτει με την έναρξη των μαθημάτων του Χειμερινού Εξαμήνου του ακαδημαϊκού έτους 2025–2026, και θα συνδυαστεί με την υποδοχή των πρωτοετών φοιτητών του Τμήματος. Κατά τη διάρκεια της ίδιας εκδήλωσης θα πραγματοποιηθούν και τα επίσημα εγκαίνια του νέου κτηρίου του Τμήματος, το οποίο βρίσκεται ήδη στο τρίτο έτος χρήσης του.

Στην εκδήλωση θα προσκληθούν, μεταξύ άλλων, ο Πρύτανης του Πανεπιστημίου Πατρών, τα μέλη του Συμβουλίου Διοίκησης, πρώην Πρυτάνεις, πρώην μέλη ΔΕΠ του Τμήματος, Επίτιμοι Διδάκτορες του Τμήματος, τουλάχιστον ένας διακεκριμένος Έλληνας επιστήμονας από το εξωτερικό, καθώς και εκπρόσωποι θεσμικών φορέων.

Ο συνολικός προϋπολογισμός της εκδήλωσης ανέρχεται στο ποσό των **11090 ευρώ**. Με την παρούσα επιστολή, το Τμήμα Οικονομικών Επιστημών αιτείται την οικονομική ενίσχυση του Πανεπιστημίου Πατρών με το ποσό των **5000 ευρώ**, καθώς η εν λόγω δαπάνη δεν είναι δυνατόν να καλυφθεί εξολοκλήρου από τους διαθέσιμους πόρους του Τμήματος. Το υπόλοιπο ποσό των 6.090,60 ευρώ προβλέπεται να καλυφθεί από τον Τακτικό Προϋπολογισμό του Τμήματος και από τους ίδιους πόρους του Προγράμματος Μεταπτυχιακών Σπουδών «Εφαρμοσμένη Οικονομική και Ανάλυση Δεδομένων», ως εξής:

* Τακτικός προϋπολογισμός Τμήματος: 3500 ευρώ
* ΠΜΣ «Εφαρμοσμένη Οικονομική και Ανάλυση Δεδομένων»: 2.590 ευρώ

Συνημμένα θα βρείτε:

* Ένα σχέδιο του προϋπολογισμού, βασισμένο σε σχετική έρευνα αγοράς.
* Ένα σχέδιο του προγράμματος της εκδήλωσης – ημερίδας της 16ης Οκτωβρίου 2025.

Παραμένουμε στη διάθεσή σας για οποιαδήποτε περαιτέρω διευκρίνιση ή πληροφορία.

|  |  |  |
| --- | --- | --- |
| **Αντιπρύτανης Ακαδημαϊκών Θεμάτων και Οικονομικών**  **Ιωάννης Βενέτης**  **Καθηγητής** | **Ο Εκτελών Χρέη Προέδρου του Τμήματος Οικονομικών Επιστημών**  **Εμμανουήλ Τζαγκαράκης**  **Αναπληρωτής Καθηγητής** | **Ο Διευθυντής του ΠΜΣ «Εφαρμοσμένη Οικονομική & Ανάλυση Δεδομένων»**  **Νικόλαος Γιαννακόπουλος**  **Καθηγητής** |

**Προϋπολογισμός Εκδήλωσης – 40 Χρόνια Τμήματος Οικονομικών Επιστημών**

Η κατανομή του προϋπολογισμού έχει βασιστεί στην ανάγκη ανάδειξης της ιστορικής σημασίας της επετείου των 40 ετών του Τμήματος Οικονομικών Επιστημών, στην ουσιαστική συμμετοχή της πανεπιστημιακής κοινότητας, καθώς και στην προβολή του Τμήματος προς τους αποφοίτους, τους θεσμικούς προσκεκλημένους και το ευρύτερο κοινό. Οι δαπάνες αφορούν κυρίως τη βασική διοργάνωση, την προβολή της εκδήλωσης, τη φιλοξενία επισήμων, καθώς και την ενίσχυση της συμμετοχής των φοιτητών, χωρίς περιττές υπερβάσεις. Έχει ληφθεί ιδιαίτερη μέριμνα ώστε το κόστος να διατηρηθεί σε ρεαλιστικά και εύλογα επίπεδα, με χρήση ίδιων πόρων όπου αυτό ήταν δυνατό.

1. Οργάνωση & Προβολή – Αναμνηστικά

|  |  |  |  |
| --- | --- | --- | --- |
| Είδος Δαπάνης | Ποσότητα | Τιμή Μονάδας | Συνολικό Κόστος |
| Αυτοκόλλητα εξωτερικής τζαμαρίας | 2 | 200 € | 400 € |
| Banners | 3 | 150 € | 450 € |
| Props για 360° photobooth | 10 | 10 € | 100 € |
| Κονκάρδες φοιτητών | 300 | 1,50€ | 450 € |
| Αυτοκόλλητα για laptop φοιτητών | 300 | 0,67€ | 200 € |
| Μπρελόκ | 100 | 2,2€ | 220 € |
| Τσάντες laptop για επισήμους | 70 | 35 € | 2600 € |
| Κούπες για επισήμους | 70 | 6,50 € | 520 € |
| Τιμητικές πλακέτες | 4 | 45 € | 250 € |
| **Υποσύνολο** |  |  | **5190€** |

2. Εστίαση – Φιλοξενία

|  |  |  |  |
| --- | --- | --- | --- |
| Είδος Δαπάνης | Πλήθος Ατόμων | Τιμή Μονάδας | Συνολικό Κόστος |
| Coffee Break | 200 | 5,5€ | 1100 € |
| Finger Food | 100 | 8€ | 800 € |
| Δείπνο Bar Buffet | 100 | 28€ | 2800 € |
| **Υποσύνολο** |  |  | **4700€** |

3. Καλλιτεχνικό Πρόγραμμα – Ψυχαγωγία

|  |  |
| --- | --- |
| Είδος Δαπάνης | Συνολικό Κόστος |
| DJ – Celebrate Sound | 600 € |
| Ενοικίαση 360° Photobooth | 600 € |
| **Υποσύνολο** | **1200€** |

**Συνολικό Προβλεπόμενο Κόστος Εκδήλωσης: 11.090 €**

4. Εθελοντική Υποστήριξη

* Σχεδιασμός μακέτας πρόσκλησης & διαφήμισης: Προσωπικό του Τμήματος
* Ομάδα φοιτητών: Κάλυψη στα social media και υποστήριξη της εκδήλωσης
* Φοιτητικό μουσικό σχήμα: Καλλιτεχνικό Πρόγραμμα – Ψυχαγωγία

**Πρόγραμμα Εκδήλωσης – 40 Χρόνια Τμήματος Οικονομικών Επιστημών**

|  |  |
| --- | --- |
| **Ώρα** | **Δραστηριότητα** |
| **10:30 – 12:00** | **Υποδοχή και Καλωσόρισμα Πρωτοετών Φοιτητών** |
|  | Υποδοχή πρωτοετών |
|  | Φωτογραφικό και εκθεσιακό υλικό |
|  | Διανομή κονκάρδων, αυτοκόλλητων |
| **12:00 – 12:30** | **Coffee Break** |
| **12:30 – 13:00** | **Εγκαίνια του νέου Κτηρίου του Τμήματος** |
|  | Κόψιμο κορδέλας |
|  | Προβολή σύντομου βίντεο 5' με ιστορική αναδρομή & μαρτυρίες αποφοίτων |
| **13:00 – 14:00** | **1ος Κύκλος Ομιλιών – Επετειακές Παρεμβάσεις & Χαιρετισμοί** |
|  | Χαιρετισμοί Πρυτανικών Αρχών και Ιδρυτικών Μελών |
|  | Παρεμβάσεις αποφοίτων με θεσμικούς ρόλους |
| **14:00 – 14:30** | **Finger Food & Δικτύωση** |
| **14:30 – 15:30** | **2ος Κύκλος Ομιλιών – Απόφοιτοι & Θεσμικοί Εκπρόσωποι** |
|  | Παρεμβάσεις νέων αποφοίτων |
|  | Προτάσεις για το μέλλον του Τμήματος |
| **15:30 – 16:00** | **Απονομές Τιμητικών Διακρίσεων** |
|  | Σε διακεκριμένους απόφοιτους |
|  | Σε πρώην καθηγητές/διοικητικό προσωπικό |
| **16:00 – 18:00** | **Δείπνο σε Μορφή Buffet με Μουσική Συνοδεία (DJ Set)** |
|  | Χαλαρή λήξη |
|  | Διαδραστική εμπειρία για όλους τους παρευρισκόμενους |
|  | Ανεπίσημο networking καθηγητών, φοιτητών & αποφοίτων |